Lav et referat af nedenstående tekst:

Tekst:
En brand i en el-scooter var søndag eftermiddag årsag til massiv røg og høje flammer i Hobro. Ved Højagerparken i den vestlige del af byen sivede der ifølge Nordjyllands Beredskabs pludselig røg op fra scooteren. - Og så fik ilden fat i skuret ved siden af, siger indsatsleder Allan Frisk. Ejeren af både el-scooter og skur fik hurtigt fat i en vandslange og begyndte at spule vand på flammerne. - Det var lige ved at få fat i huset også, men da ejeren hentede vandslangen, fik det forhindret brandspredningen hertil, siger Allan Frisk. Det tog Nordjyllands Beredskab omkring to timer at få tæmmet flammerne. Der er ingen tilskadekomne personer i forbindelse med branden. Det vides endnu ikke, hvorfor der er gået ild i el-scooteren. Nordjyllands Beredskab har nu fået slukket branden og er kørt fra stedet.

Referat:
En el-scooter ved en villa i Hobro gik pludselig i brand - heldigvis var ejeren hurtig med en vandslange.